Likuma par plastmasu saturošiem izstrādājumiem

3. pielikums

**Vienreizlietojami plastmasu saturošie izstrādājumi, uz kuriem attiecas prasības par izejvielām**

Dzērienu iepakojums ar ietilpību līdz trim litriem – trauki šķidrumiem, piemēram, dzērienu pudeles, to korķīši un vāciņi, dzērienu iepakojums no kompozītmateriāliem, to korķīši un vāciņi, izņemot:

a) dzērienu iepakojumu no stikla vai metāla, kam ir no plastmasas izgatavoti korķīši un vāciņi;

b) dzērienu iepakojumu, kas paredzēts un izmantots īpašiem medicīniskiem nolūkiem paredzētai pārtikai jeb pārtikai, kas ir īpaši apstrādāta vai izgatavota un ārsta uzraudzībā lietojama pārtika pacientu, tostarp zīdaiņu, uztura režīmam; tā ir paredzēta kā vienīgā vai papildu pārtika ne tikai pacientiem ar ierobežotu, vājinātu vai traucētu organisma vielmaiņu, spēju uzņemt, sagremot, uzsūkt vai izdalīt parasto pārtiku vai to sastāvā esošas noteiktas uzturvielas vai metabolītus, bet arī pacientiem ar citām medicīniski noteiktām uztura, kuru uztura režīmu nevar izstrādāt, tikai pārveidojot parasto uzturu, kas ir šķidrā veidā.